
Për riorganizimin e njësive kryesore “Fakulteti i farmacisë dhe stomatologjisë” e “fakulteti i infermierisë” në “fakulteti i shkencave mjekësore” të shkollës së lartë universitare jopublike “universiteti kristal”

Në mbështetje të nenit 102 të Kushtetutës së Republikës së Shqipërisë, pikave 5 dhe 6 të nenit 41 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar dhe vendimit të Këshillit të Ministrave nr. 761, datë 6.12.2005 “Për dhënien e lejes për hapjen e shkollës së lartë universitare, jopublike “Universiteti Kristal””,

Urdhëroj:

1. Riorganizimin e njësive kryesore “Fakulteti i Farmacisë dhe Stomatologjisë” e “Fakulteti i Infermierisë” në “Fakulteti i Shkencave Mjekësore” të shkollës së lartë universitare jopublike “Universiteti Kristal”, në përputhje me vendimin nr. 275, datë 4.11.2011 të Këshillit të Akreditimit të Arsimit të Lartë, bashkëlidhur këtij urdhri.
2. Fakulteti i Shkencave Mjekësore të ketë në përbërje këto njësi bazë:
i) Departamenti i Infermieristikës;
            ii) Departamenti i Stomatologjisë;
           iii) Departamenti i Farmacisë;
           iv) Departamenti i Teknologjisë Mjekësore.
3. Ky institucion duhet t’i nënshtrohet procesit të akreditimit institucional, brenda afateve të përcaktuara në ligjin në fuqi.
4. Ngarkohet për zbatimin e këtij urdhri Agjencia Publike e Akreditimit të Arsimit të Lartë, Këshilli i Akreditimit, Drejtoria e Zhvillimit të Arsimit Jopublik dhe shkolla e lartë universitare, jopublike “Universiteti Kristal”.
Ky urdhër hyn në fuqi menjëherë.

